ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Ιουλίου 1987

για την παρέκκλιση από τη σύσταση αριθ. 1-64 της Ανωτάτης Αρχής για τη δασμολογική προστασία, προκειμένου να επιτραπεί η εφαρμογή των γενικευμένων δασμολογικών προτιμήσεων σε ορισμένα προϊόντα της βιομηχανίας σιδήρου και χάλυβα που κατάγονται από αναπτυσσόμενες χώρες

(130ή παρέκκλιση)

(87/439/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

τη σύσταση αριθ. 1-64 της Ανωτάτης Αρχής της 15ης Ιανουαρίου 1964, προς τις κυβερνήσεις των κρατών μελών, περί προστασίας των προϊόντων σιδήρου και χάλυβα στην περιφέρεια της Κοινότητας (1), όπως τροποποιήθηκε τελευταία από τη σύσταση 81/772/ΕΚΑΧ (2), και ιδίως το άρθρο 3,

Εκτιμώντας:

ότι οι κυβερνήσεις των κρατών μελών της Ευρωπαϊκής Κοινότητας Άνθρακα και Χάλυβα που έχουν συνέλθει στο πλαίσιο του Συμβουλίου έχουν αποφασίσει από έτη να εκχωρήσουν στις τρίτες χώρες που τυγχάνουν γενικευμένων προτιμήσεων, δασμολογικά πλεονεκτήματα για την εισαγωγή στην Κοινότητα ορισμένων προϊόντων σιδήρου και χάλυβα ΕΚΑΧ, υπό μορφή ολικών δασμολογικών αναστολών χωρίς ποσοτικούς περιορισμούς για ορισμένους τύπους προϊόντων, ή υπό μορφή ολικών δασμολογικών αναστολών εντός των ορίων ποσοστώσεων που έχουν καθοριστεί ή που πρέπει να υπολογιστούν για άλλους τύπους προϊόντων·

ότι η Επιτροπή συμμετέχει στη διαπραγμάτευση για τις εν λόγω εκχωρήσεις, καθώς και στη λήψη των αποφάσεων των αντιπροσώπων των κυβερνήσεων που τις θέτουν σε ισχύ, και ότι οι αποφάσεις αυτές λαμβάνονται με την πλήρη συμφωνία της·

ότι οι εκχωρήσεις αυτού του είδους αναφέρονται στο άρθρο 3 της συστάσεως αριθ. 1-64 της Ανωτάτης Αρχής που προβλέπει ότι η Επιτροπή, μετά από διαβούλευση με τα κράτη μέλη, δύναται να χορηγεί παρεκκλίσεις από τις δασμολογικές υποχρεώσεις που θεσπίζονται με την εν λόγω σύσταση για λόγους εμπορικής πολιτικής·

ότι η τελευταία απόφαση των κρατών μελών που θεσπίζει τις δασμολογικές εκχωρήσεις λήφθηκε, με τη σύμφωνη γνώμη της Επιτροπής, στις 16 Δεκεμβρίου 1986 (3) και ότι ανταποκρίνεται στις απαιτήσεις του άρθρου 3 της συστάσεως για τη δυνατότητα παρεκκλίσεως·

ότι προηγήθηκε διαβούλευση με τα κράτη μέλη επί του σχεδίου της παρούσας απόφασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στα κράτη μέλη να παρεκκλίνουν από τις υποχρεώσεις που προκύπτουν από το άρθρο 1 της συστάσεως αριθ. 1-64 της Ανωτάτης Αρχής, στο μέτρο που είναι αναγκαίο για την εφαρμογή, κατά την εισαγωγή προελεύσεως τρίτων χωρών προϊόντων σιδήρου και χάλυβα αρμοδιότητας της συνθήκης ΕΚΑΧ, των αναστολών των δασμών που προκύπτουν από την απόφαση των αντιπροσώπων των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα της 16ης Δεκεμβρίου 1986.

Άρθρο 2

Η παρούσα απόφαση εφαρμόζεται από την 1η Ιανουαρίου 1987· ισχύει έως τις 31 Δεκεμβρίου 1987,

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 29 Ιουλίου 1987.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. 8 της 22. 1. 1964, σ. 99/64.

(2) ΕΕ αριθ. L 285 της 7. 10. 1981, σ. 33.

(3) ΕΕ αριθ. L 373 της 31. 12. 1986, σ. 162.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Ιουνίου 1987

περί εγκρίσεως προσθήκης στο πρόγραμμα για την εμπορία σιτηρών, ελαιούχων σπόρων και οσπριοειδών στην Έσση που υπέβαλλε η κυβέρνηση της Ομοσπονδιακής Δημοκρατίας της Γερμανίας σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(87/386/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,

Εκτιμώντας:

ότι, στις 17 Μαρτίου 1987, η κυβέρνηση της Ομοσπονδιακής Δημοκρατίας της Γερμανίας ανακοίνωσε μια προσθήκη στο πρόγραμμα που εγκρίθηκε με την απόφαση 81/233/ΕΟΚ της Επιτροπής (3) για την εμπορία των σιτηρών στην Έσση

ότι η προσθήκη αυτή στο πρόγραμμα αποσκοπεί στην ανάπτυξη και την ορθολογική οργάνωση της παραλαβής, του ελέγχου της ποιότητας, της αποθήκευσης και της επεξεργασίας των σιτηρών που παράγονται εντός του πεδίου εφαρμογής του προγράμματος έτσι ώστε να αυξηθεί η ανταγωνιστικότητα του τομέα και να αξιοποιηθεί η παραγωγή· ότι, επομένως, το πρόγραμμα αυτό είναι σύμφωνο με το άρθρο 2 του κανονισμού (ΕΟΚ) αριθ. 355/77·

ότι οι αρχές της καλής δημοσιονομικής διαχείρισης δεν επιτρέπουν την ενθάρρυνση των επενδύσεων που χρησιμοποιούνται για σκοπούς παρέμβασης·

ότι η προσθήκη αυτή περιλαμβάνει ένα σημαντικό αριθμό στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77 τα οποία αποδεικνύουν ότι μπορούν να πραγματοποιηθούν οι στόχοι του άρθρου 1 του εν λόγω κανονισμού, στον τομέα της εμπορίας σιτηρών, ελαιούχων σπόρων και οσπριοειδών στην Έσση ότι η καθορισμένη προθεσμία για την εφαρμογή αυτής της προσθήκης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η προσθήκη στο πρόγραμμα για την εμπορία σιτηρών, ελαιούχων σπόρων και οσπριοειδών, στην Έσση που ανακοινώθηκε από την κυβέρνηση της Ομοσπονδιακής Δημοκρατίας της Γερμανίας στις 17 Μαρτίου 1987, σύμφωνα με τον κανονισμό (ΕΟΚ) αριθ. 355/77, εγκρίνεται εκτός από τις εγκαταστάσεις που χρησιμοποιούνται για σκοπούς παρέμβασης.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 30 Ιουνίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 57 της 27. 2. 1987, σ. 6.

(3) ΕΕ αριθ. L 110 της 22. 4. 1981, σ. 19.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 25ης Ιουνίου 1987

για την αναθεώρηση των ποσών για τα αποδεικτικά έγγραφα που προβλέπονται στο παράρτημα ΙΙ περί του καθορισμού της έννοιας « καταγόμενα προϊόντα» ή «προϊόντα καταγωγής» και των μεθόδων διοικητικής συνεργασίας της απόφασης 86/283/ΕΟΚ περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα

(87/341/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 86/283/ΕΟΚ του Συμβουλίου της 30ής Ιουνίου 1986 περί της συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1), και ιδίως το άρθρο 77 παράγραφος 2,

τη σύσταση της Επιτροπής,

Εκτιμώντας:

ότι το άρθρο 6 του παραρτήματος ΙΙ της απόφασης 86/283/ΕΟΚ προβλέπει ότι η Κοινότητα μπορεί, όταν είναι αναγκαίο, να αναθεωρεί τα ποσά που καθορίζουν σε ποιες περιπτώσεις τα έντυπα EUR 2 μπορούν να χρησιμοποιηθούν στη θέση των πιστοποιητικών κυκλοφορίας EUR 1 και σε ποιες περιπτώσεις δεν πρέπει να αποδειχθεί η καταγωγή των προϊόντων όπως ορίζεται στο άρθρο 16 του εν λόγω παραρτήματος·

ότι, λόγω της αυτόματης μεταβολής της ημερομηνίας αναφοράς που επέρχεται κάθε δύο χρόνια, όπως προβλέπεται στο παράρτημα ΙΙ, η πραγματική αξία των εκφραζομένων στα σχετικά εθνικά νομίσματα ορίων, που αντιστοιχούν στα ποσά που καθορίζονται στα άρθρα 6 και 16 του εν λόγω παραρτήματος, θα μειωνόταν· ότι, για να αποφευχθεί η μείωση αυτή, είναι αναγκαίο να αυξηθούν τα εν λόγω ποσά,

ΑΠΟΦΑΣΙΖΕΙ:

Άρθρο 1

Το παράρτημα ΙΙ της απόφασης 86/283/ΕΟΚ τροποποιείται ως εξής:

- το ποσό που ορίζεται στο άρθρο 6 παράγραφος 1 στοιχείο β) αυξάνεται σε 2 590 ECU,

- τα ποσά που ορίζονται στο άρθρο 16 παράγραφος 2 αυξάνονται αντίστοιχα σε 180 και 515 ECU.

Άρθρο 2

Η παρούσα απόφαση εφαρμόζεται από την 1η Μαΐου 1987.

Λουξεμβούργο, 25 Ιουνίου 1987.

Για το Συμβούλιο

Ο Πρόεδρος

H. DE CROO

(1) ΕΕ αριθ. L 175 της 1. 7. 1986, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Ιουνίου 1987

περί παρεκκλίσεως από τη σύσταση αριθ. 1-64 της Ανωτάτης Αρχής σχετικά με την αύξηση της προστασίας των προϊόντων σιδήρου και χάλυβα στην περιφέρεια της Κοινότητας (126η παρέκκλιση)

(Το κείμενο στη δανική γλώσσα είναι το μόνο αυθεντικό)

(87/360/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως τα άρθρα 2 έως 5, 8, 71 και 74,

τη σύσταση αριθ. 1-64 της Ανωτάτης Αρχής της 15ης Ιανουαρίου 1964 προς τις κυβερνήσεις των κρατών μελών για την αύξηση της προστασίας για τα προϊόντα σιδήρου και χάλυβα στην περιφέρεια της Κοινότητας (1), όπως τροποποιήθηκε τελευταία από τη σύσταση 81/772/ΕΚΑΧ (2), και ιδίως το άρθρο 3,

Εκτιμώντας:

ότι η Δανία κατέστησε γνωστή την ύπαρξη εξαιρετικών και προσωρινών δυσκολιών όσον αφορά τον εφοδιασμό της μεταποιητικής βιομηχανίας της στην κοινοτική αγορά σε ειδικές λαμαρίνες που προορίζονται για την παραγωγή κουτιών για κονσέρβες· ότι οι δυσκολίες αυτές αναμένεται να ξεπεραστούν στα τέλη του έτους 1987·

ότι ως εκ τούτου η δανική κυβέρνηση υπέβαλε στην Επιτροπή αίτηση ώστε να της επιτραπεί να εισάγει, από την 1η Ιανουαρίου μέχρι τις 31 Δεκεμβρίου 1987, από τρίτες χώρες, τις αναγκαίες ποσότητες των απαιτούμενων ειδικών χαλύβων, με αναστολή των δασμών·

ότι αυτή η κατ' εξαίρεση εισαγωγή δικαιολογείται βάσει των λόγων εμπορικής πολιτικής οι οποίοι προβλέπονται στο άρθρο 3 της σύστασης αριθ. 1-64· ότι η Επιτροπή μπορεί κατά συνέπεια να επιτρέψει μια παρέκκλιση από την σύσταση αριθ. 1-64·

ότι έχουν διεξαχθεί διαβουλεύσεις με τις κυβερνήσεις των κρατών μελών για την ανωτέρω αίτηση·

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εξουσιοδοτείται η Δανία να παρεκκλίνει των υποχρεώσεων που απορρέουν από το άρθρο 1 της σύστασης αριθ. 1-64, στο μέτρο που είναι αναγκαίο προκειμένου να εισαγάγει, με μηδενικό δασμό, από τρίτες χώρες, 3 000 τόνους λαμαρινών από μη κεκραμένο χάλυβα, ψυχρής ελάσεως, πάχους κάτω των 0,5 χιλιοστών, επενδεδυμένων δι' ηλεκτρολύσεως και στις δύο πλευρές ενός στρώματος που δεν υπερβαίνει τα 0,05 μικρόμετρα μεταλλικού χρωμίου 70 mg/m2 ή περισσότερο, αλλά όχι πέραν των 130 mg/m2 και οξειδίου του χρωμίου περιεκτικότητας σε χρώμιο 10 mg/m2 ή περισσότερο , όχι όμως πλέον των 25 mg/m2.

Το προϊόν αυτό υπάγεται στη διάκριση ex 73.13 B IV δ) του κοινού δασμολογίου.

Άρθρο 2

Η Δανία οφείλει να λάβει όλα τα μέτρα που είναι αναγκαία ώστε να αποκλειστεί η δυνατότητα επανεξαγωγής του προϊόντος σιδήρου και χάλυβα το οποίο έχει εισαχθεί στο πλαίσιο της δασμολογικής ποσόστωσης, στην κατάσταση στην οποία ευρίσκετο κατά την εισαγωγή, προς άλλα κράτη μέλη.

Άρθρο 3

Η παρούσα απόφαση εφαρμόζεται από την 1η Ιανουαρίου έως τις 31 Δεκεμβρίου 1987.

Άρθρο 4

Η παρούσα απόφαση απευθύνεται στο Βασίλειο της Δανίας.

Βρυξέλλες, 25 Ιουνίου 1987.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. 8 της 22. 1. 1964, σ. 99/64.

(2) ΕΕ αριθ. L 285 της 7. 10. 1981, σ. 33.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 5ης Ιουνίου 1987

σχετικά με τη βελτίωση της αποτελεσματικότητας των γεωργικών διαρθρώσεων στην Ισπανία (περιοχή Cantabria) σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στην ισπανική γλώσσα είναι το μόνο αυθεντικό)

(87/319/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 25 παράγραφος 3,

Εκτιμώντας:

ότι η ισπανική κυβέρνηση κοινοποίησε σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, το διάταγμα αριθ. 75/1986 της 8ης Αυγούστου 1986 της περιοχής Cantabria σχετικά με τη χορήγηση συμπληρωματικών αντισταθμιστικών αποζημιώσεων στις ορεινές αγροτικές περιοχές·

ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή θα πρέπει να αποφασίσει εάν, ανάλογα με το κατά πόσο συμφωνεί το εν λόγω διάταγμα με τον προαναφερθέντα κανονισμό και λαμβανομένων υπόψη των στόχων του κανονισμού αυτού καθώς και της απαραίτητης σύνδεσης μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας στη χορήγηση της συμπληρωματικής αντισταθμιστικής αποζημίωσης που προβλέπεται από το διάταγμα της περιοχής Cantabria·

ότι το εν λόγω διάταγμα ανταποκρίνεται στους όρους και τους στόχους του τίτλου ΙΙΙ του κανονισμού (ΕΟΚ) αριθ. 797/85·

ότι έχει ζητηθεί η γνώμη της Επιτροπής του ΕΓΤΠΕ σχετικά με τις χρηματοδοτικές πτυχές του ζητήματος·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το διάταγμα αριθ. 75/1986 της 8ης Αυγούστου 1986 της περιοχής Cantabria σχετικά με τη χορήγηση συμπληρωματικών αντισταθμιστικών αποζημιώσεων στις ορεινές αγροτικές περιοχές πληροί τους όρους για τη χρηματοδοτική συμμετοχή της Κοινότητας δυνάμει του τίτλου ΙΙΙ του κανονισμού (ΕΟΚ) αριθ. 797/85.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 5 Ιουνίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 93 της 30. 3. 1985, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 13ης Μαΐου 1987

που τροποποιεί για δεύτερη φορά την απόφαση 85/472/ΕΟΚ σχετικά με τα μέτρα προστασίας της υγείας όσον αφορά τη Ζιμπάμπουε

(87/274/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 87/134/ΕΟΚ (2), και ιδίως το άρθρο 15,

Εκτιμώντας:

ότι, σύμφωνα με την απόφαση 85/472/ΕΟΚ της Επιτροπής (3), όπως τροποποιήθηκε από την απόφαση 86/564/ΕΟΚ (4), τα κράτη μέλη έχουν τη δυνατότητα έγκρισης εισαγωγών στην επικράτειά τους υπό ορισμένους όρους και από ορισμένες περιοχές νωπού κρέατος από τη Ζιμπάμπουε λαμβάνοντας ιδίως υπόψη την υγειονομική κατάσταση που επικρατεί στη χώρα αυτή και τα μέτρα που έχουν λάβει οι αρχές της εν λόγω χώρας για να καταπολεμήσουν τον αφθώδη πυρετό και να αποτρέψουν την εξάπλωσή του σε άλλες μη προσβληθείσες περιοχές·

ότι κρούσματα εξωτικού αφθώδους πυρετού εμφανίστηκαν σε ορισμένες νότιες περιοχές της Ζιμπάμπουε· ότι παρ' όλα αυτά άλλα τμήματα της χώρας παραμένουν απηλλαγμένα από την ασθένεια αυτή·

ότι οι περιφέρειες KweKwe, Chilimanzi, Selukwe και Gwelo της επαρχίας Midlands θα χαρακτηριστούν και πάλι απαγορευμένες περιοχές σύμφωνα με το άρθρο 14 παράγραφος 2 της οδηγίας 72/462/ΕΟΚ· ότι σαν συνέπεια αυτού θα τροποποιηθεί το πιστοποιητικό καταλληλότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 85/472/ΕΟΚ της Επιτροπής τροποποιείται ως εξής:

1. Στο άρθρο 1 η δεύτερη περίπτωση αντικαθίσταται από το ακόλουθο κείμενο:

«- περιφέρεια Charter στην επαρχία Midlands.»

2. Στο τμήμα IV παράγραφος 1 στοιχείο α) πρώτη περίπτωση του παραρτήματος, η δεύτερη υποπερίπτωση αντικαθίσταται από το ακόλουθο κείμενο:

«- περιφέρεια Charter στην επαρχία Midlands·»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Μαΐου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 51 της 20. 2. 1987, σ. 55.

(3) ΕΕ αριθ. L 278 της 18. 10. 1985, σ. 31.

(4) ΕΕ αριθ. L 331 της 25. 11. 1986, σ. 15.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Μαΐου 1987

για την έγκριση των σχεδίων ταχείας εφαρμογής που υπέβαλε η Πορτογαλική Δημοκρατία για την εξάλειψη της βρουκελλώσεως και της φυματιώσεως των ζώων

(Το κείμενο στην πορτογαλική γλώσσα είναι το μόνο αυθεντικό)

(87/270/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 87/58/ΕΟΚ του Συμβουλίου της 22ας Δεκεμβρίου 1986 για τη θέσπιση συμπληρωματικού μέτρου της Κοινότητας για την εξάλειψη της βρουκέλλωσης, της φυματίωσης και της λεύκωσης των ζώων (1), και ιδίως το άρθρο 3,

Εκτιμώντας:

ότι σύμφωνα με το άρθρο 2 της απόφασης 87/58/ΕΟΚ η Πορτογαλική Δημοκρατία θα καταρτίσει σχέδια εξάλειψης σύμφωνα με τα άρθρα 2 και 3 της οδηγίας 77/391/ΕΟΚ του Συμβουλίου της 17ης Μαΐου 1977 για τη θέσπιση κοινοτικών μέτρων με σκοπό την εξάλειψη της βρουκέλλωσης, της φυματίωσης και της λεύκωσης των ζώων (2) και σύμφωνα με τα κριτήρια που καθορίζονται στην οδηγία 78/52/ΕΟΚ του Συμβουλίου της 13ης Δεκεμβρίου 1977 για την καθιέρωση των κοινοτικών κριτηρίων για τα εθνικά σχέδια με σκοπό την ταχεία εξάλειψη της βρουκέλλωσης, της φυματίωσης και της λεύκωσης των ζώων (3)·

ότι με επιστολή της 9ης Δεκεμβρίου 1986 η Πορτογαλική Δημοκρατία κοινοποίησε στην Επιτροπή σχέδια ταχείας εφαρμογής για την εξάλειψη της βρουκέλλωσης και της φυματίωσης των ζώων·

ότι μετά από εξέταση των σχεδίων ταχείας εφαρμογής απεδείχθη ότι συμφωνούν με τις οδηγίες 77/391/ΕΟΚ, 78/52/ΕΟΚ και με την απόφαση 87/58/ΕΟΚ· ότι, κατά συνέπεια, πληρούνται οι όροι για τη χρηματοδοτική συμμετοχή της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής· ότι έχει ζητηθεί η γνώμη της Επιτροπής του Ταμείου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα σχέδια ταχείας εφαρμογής που υπέβαλε η Πορτογαλία για την εξάλειψη της βρουκέλλωσης και της φυματίωσης των ζώων.

Άρθρο 2

Η Πορτογαλία θα θέσει σε ισχύ μέχρι την 1η Απριλίου 1987 τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 12 Μαΐου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 24 της 27. 1. 1987, σ. 51.

(2) ΕΕ αριθ. L 145 της 13. 6. 1977, σ. 44.

(3) ΕΕ αριθ. L 15 της 19. 1. 1978, σ. 34.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Μαρτίου 1987 σχετικά με τη σύναψη της συμφωνίας υπό μορφή ανταλλαγής επιστολών για την προσωρινή εφαρμογή της συμφωνίας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μαδαγασκάρης σχετικά με την αλιεία στα ανοικτά της Μαδαγασκάρης ( 87/225/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μαδαγασκάρης σχετικά με την αλιεία στα ανοικτά της Μαδαγασκάρης, που υπεγράφη στο Ανταναναρίβο στις

28 Ιανουαρίου 1986^(1 ),

την πρόταση της Επιτροπής,

Εκτιμώντας :

ότι η Κοινότητα και η Λαϊκή Δημοκρατία της Μαδαγασκάρης διεξήγαγαν διαπραγματεύσεις, σύμφωνα με το άρθρο 5 του πρωτοκόλλου αριθ . 1 της προαναφερόμενης συμφωνίας, για τον καθορισμό των τροποποιήσεων αυτής της συμφωνίας

ότι στο τέλος αυτών των διαπραγματεύσεων μονογραφήθηκε, στις 28 Νοεμβρίου 1986, συμφωνία για την τροποποίηση της προαναφερόμενης συμφωνίας ότι με την εν λόγω συμφωνία οι αλιείς της διευρυμένης Κοινότητας αυξάνουν τις αλιευτικές τους δυνατότητες στα ύδατα που υπάγονται στην κυριαρχία ή τη δικαιοδοσία της Μαδαγασκάρης

ότι, προκειμένου να χρησιμοποιηθούν αμέσως οι νέες δυνατότητες αλιείας που δόθηκαν στα σκάφη της διευρημένης Κοινότητας, τα δύο μέρη μονογράφησαν επίσης ανταλλαγή επιστολών που προβλέπει την προσωρινή εφαρμογή της συμφωνίας από τις 28 Νοεμβρίου 1986 ότι, αναμένοντας τη

σύναψη της συμφωνίας βάσει του άρθρου 43 της συνθήκης, επιβάλλεται να εγκριθεί το συντομότερο δυνατό η προαναφερόμενη ανταλλαγή επιστολών,

ΑΠΟΦΑΣΙΖΕΙ :

ίΑρθρο 1 Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών για την προσωρινή εφαρμογή της συμφωνίας για την τροποποίηση της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Μαδαγασκάρης σχετικά με την αλιεία στα ανοιχτά της Μαδαγασκάρης .

Τα κείμενα της συμφωνίας υπό μορφή ανταλλαγής επιστολών καθώς και της συμφωνίας για την τροποποίηση της συμφωνίας αλιείας επισυνάπτονται στην παρούσα απόφαση .

ίΑρθρο 2 Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών, που αναφέρεται στο άρθρο 1, δεσμεύοντας την Κοινότητα .

Βρυξέλλες, 23 Μαρτίου 1987 .

Για το Συμβούλιο

Ο Πρόεδρος

H . DE CROO

EWG:L555UMBG04.97

FF : 5UGR; SETUP : 01; Hoehe : 387 mm; 60 Zeilen; 2761 Zeichen;

Bediener : UTE0 Pr .: B;

Kunde :

( 1 ) EE ariu . L 73 thw 18 . 3 . 1986, s . 25 .
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 19ης Φεβρουαρίου 1987

για την έγκριση ειδικού προγράμματος σχετικά με τον τομέα της μεταποίησης του κρέατος και τα αλλαντοποιεία στις Κάτω Χώρες, σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στην ολλανδική γλώσσα είναι το μόνο αυθεντικό)

(87/161/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία με τον κανονισμό (ΕΟΚ) αριθ. 2224/86 (2), και ειδικότερα το άρθρο 5,

Εκτιμώντας:

ότι, στις 19 Νοεμβρίου 1985, η κυβέρνηση των Κάτω Χωρών ανακοίνωσε ένα πρόγραμμα που αφορά τον τομέα του κρέατος και των αλλαντοποιείων και παρέσχε συμπληρωματικά στοιχεία στις 22 Φεβρουαρίου 1986·

ότι, το εν λόγω πρόγραμμα, περιορίζεται στις επενδύσεις που προορίζονται για τον εκσυγχρονισμό, την ορθολογική οργάνωση του δυναμικού όσον αφορά την εμπορία και τη μεταποίηση του κρέατος και των αλλαντοποιείων, και ότι όλες οι εν λόγω επενδύσεις θα πρέπει επίσης να συμβάλουν στη βελτίωση της κατάστασης που επικρατεί στον εν λόγω τομέα καθώς και στην αξιοποίησή του· ότι, κατά συνέπεια, αποτελούν ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι οι επενδύσεις που αφορούν τον εκσυγχρονισμό, την ορθολογική οργάνωση του δυναμικού σχετικά με την εμπορία και τη μεταποίηση του κρέατος καθώς και τα αλλαντοποιεία μπορούν να γίνουν αποδεκτές εφόσον αφορούν τα προϊόντα του παραρτήματος ΙΙ της συνθήκης·

ότι το πρόγραμμα περιλαμβάνει αρκετά στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι του άρθρου 1 του εν λόγω κανονισμού δύνανται να επιτευχθούν στον προαναφερθέντα τομέα· ότι η προθεσμία που καθορίζεται για την πραγματοποίηση της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα που αφορά τον τομέα της μεταποίησης του κρέατος και των αλλαντοποιείων, το οποίο ανακοινώθηκε στις 19 Νοεμβρίου 1985 και συμπληρώθηκε στις 22 Φεβρουαρίου 1986 από την ολλανδική κυβέρνηση σύμφωνα με τον κανονισμό (ΕΟΚ) αριθ. 355/77, εκτός των επενδύσεων που αναφέρονται σε προϊόντα τα οποία αναγράφονται στο παράρτημα ΙΙ της συνθήκης.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 19 Φεβρουαρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 194 της 17. 7. 1986, σ. 4.